b'\n_START_ARTICLE_\nSend It On (pesem)\n_START_SECTION_\nOzadje\n_START_PARAGRAPH_\nOriginalno poznana kot "Pass It On", je bila pesem, ki sta jo napisala Adam Anders in Nikki Hassman v sodelovanju z Petrom Astromom. Vsi trije tekstopisci so zaradi pesmi pre\xc5\xa1li skozi mnoge snemalne seje v aprilu leta 2009. Vsaka oseba je svoje o pesmi in organizaciji Disney\'s Friends for Change mnenje delila z njimi v intervjuju z revijo Access Hollywood. Joe Jonas je dejal, da ima pesem "odli\xc4\x8dno sporo\xc4\x8dilo". Dodal je, da pesem govori o tem, da je potrebno pomagati Zemlji na vse mo\xc5\xbene na\xc4\x8dine in to dati vedeti tudi drugim, da bodo lahko "vsi vedeli." Joe Jonas je povedal tudi, s pesmijo samega sebe opominja na to, da mora z vsem ravnati bolj okolju prijazno. Selena Gomez je povedala:_NEWLINE_"\xc4\x8ce bi lahko opisala ob\xc4\x8dutke, ki so me prepravljali med nastopanjem s pesmijo \'Send It On\', bi bile te besede zelo navdihujo\xc4\x8de. V pesmi je ve\xc4\x8d mo\xc4\x8di, kot je uspe\xc5\xa1 nadzirati. Pesem sama je zelo prijetna in ima dobro sporo\xc4\x8dilo za seboj. In mislim, da je to tisto, kar jo naredi lepo, saj se tukaj ne gre samo zato, da nosi\xc5\xa1 sr\xc4\x8dkane obleke in nastopa\xc5\xa1 na odru, ta pesem ima sporo\xc4\x8dilo. _NEWLINE_Miley Cyrus je omenila, da ji je bilo najbolj v\xc5\xa1e\xc4\x8d, ko so snemali kitico "One spark starts a fire" ("Ena iskra zaneti ogenj"). Dejala je, da to vrstico "obo\xc5\xbeuje" zato, ker se ji zdi resni\xc4\x8dna in da \xc4\x8de bodo otroci poslali sporo\xc4\x8dilo, bodo lahko vsi vedeli zanj. Verjame tudi, da oni sami "spodbujajo otroke, da to naredijo," kar se ji zdi zelo navdihujo\xc4\x8de. Demi Lovato je dejala: "Zelo pomembno za nas same je, da dobro ravnamo z okoljem." Povedala je tudi, da se ji zdi, da je pesem del "velikega premika," kar so z njo tudi posku\xc5\xa1ali dose\xc4\x8di. Kevin Jonas je dejal, da je peti to pesem "velika \xc4\x8dast" in da je bilo ob tem "vzdu\xc5\xa1je [...] naravnost enkratno," saj se z ostalimi izvajalci pesmi zdaj "poznamo \xc5\xbee ve\xc4\x8d let". Nick Jonas je povedal, da pesem govori o "majhnih korakih," ki lahko dose\xc5\xbeejo to, da izbolj\xc5\xa1amo Zemljo.\n_START_SECTION_\nGlasba, ureditve vokalov in besedilo\n_START_PARAGRAPH_\nPesem "Send It On" je balada. Napisana je bila v a-duru. Razpon glasu skupine se razteza \xc4\x8dez tri oktave, od E\xe2\x82\x83 do C#\xe2\x82\x86. Pesem ima programirane akorde A\xe2\x80\x94F#m\xe2\x80\x94C#m\xe2\x80\x94E5._NEWLINE_Pesem je zapeta v prvi osebi iz njenega pogleda, ki ob\xc4\x8dinstvu omogo\xc4\x8da poslu\xc5\xa1anje "internalizirano" sporo\xc4\x8dilo - ki vklju\xc4\x8duje vse - ob petju besede "mi" ("we") skupaj. Pri pesmi "Send It On" do izraza pridejo predvsem akusti\xc4\x8dne kitare, kasneje pa tudi violine. Miley Cyrus in Nick Jonas skupaj zapojeta prvi verz, "A word\xe2\x80\x99s just a word till you mean what you say" ("Beseda je le beseda, dokler tistega, kar re\xc4\x8de\xc5\xa1, ne misli\xc5\xa1 zares"). Nato zbor prvi\xc4\x8d zapoje skupaj. Demi Lovato in Joe Jonas zatem zapojeta glavno vrstico drugega verza z ostalo skupino (Miley Cyrus in Nick Jonas), kjer zapojejo: "If we take the chances to change circumstances" ("\xc4\x8ce damo prilo\xc5\xbenost spremembi okoli\xc5\xa1\xc4\x8din"). Potem se jim pridru\xc5\xbeita \xc5\xa1e Selena Gomez in Kevin Jonas, ki zapojeta drugo vrstico in skupaj zapojejo tretji verz. Ostalo pesem zapoje vseh \xc5\xa1est skupaj, medtem ko glas Demi Lovato zapoje eno izmed najbolj power pop vrstic. Glavna tema in sporo\xc4\x8dilo pesmi je to, da si sam obljubi\xc5\xa1, da bo\xc5\xa1 z okoljem ravnal ekolo\xc5\xa1ko in svoje mnenje pove\xc5\xa1 tudi drugim; to se lahko opazi iz vrstice "Just one spark starts a fire" ("Le ena iskra zaneti ogenj").\n_START_SECTION_\nIzzid\n_START_PARAGRAPH_\nOdrezki iz pesmi so prvi\xc4\x8d pri\xc5\xa1le v javnost ob izzidu reklame za Disney\'s Friends for Change, ki se je predvajala na kanalu Disney Channel. Singl "Send It On" je kasneje, 7. avgusta 2009 iz\xc5\xa1el tudi na radiu Radio Disney, 11. avgusta tistega leta pa \xc5\xa1e digitalno prek interneta, natan\xc4\x8dneje prek spletne trgovine iTunes Store. Disney bo 100% dobi\xc4\x8dka, ki ga zaslu\xc5\xbei s pesmijo, doniral dobrodelni organizaciji Disney Worldwide Conservation Fund (DWCF). Videospot se je premierno predvajal 14. avgusta 2009 na kanalu Disney Channel, dan kasneje pa sta ga predvajala tudi Disney.com in ABC. 15. avgusta je iz\xc5\xa1el digitalni EP preko iTunes Store. EP je vseboval pesem, videospot pesmi, dve reklami in pogovor o projektu, ki bo objavljen na Disney Channelu in digitalni knji\xc5\xbeici.\n_START_SECTION_\nKritike\n_START_PARAGRAPH_\nSingl "Send It On" je prejel povpre\xc4\x8dne ocene s strani kritikov. Bill Lamb iz About.com je napisal: "Pesem lahko zveni nekoliko dolgo\xc4\x8dasno. Na sceni se ne obdr\xc5\xbei zelo dolgo in je precej podobna tipi\xc4\x8dni finalni pesmi zmagovalca tekmovanja American Idol. Kakorkoli \xc5\xbee, ima pa dober namen." Gina Sepre in Whitney English iz revije E! sta dejali, da je pesem "Send It On" Disneyjev poskus opona\xc5\xa1anja pesmi "We are the World", ki jo je zapela skupina, imenovana USA for Africa, ki je med drugim vklju\xc4\x8devala uspe\xc5\xa1ne glasbenike, kot sta Michael Jackson in Diana Ross._NEWLINE_Leo Hickman iz revije The Guardian je kritiziral ustvarjalce pesmi, \xc4\x8de\xc5\xa1 da je pesem sama hipokriti\xc4\x8dna, besedilo pa neu\xc4\x8dinkovito. Napisal je, da "ne more\xc5\xa1 opona\xc5\xa1ati vseh okoljevarstvenih pesmi in pri\xc4\x8dakovati kak\xc5\xa1en rezultat," pesem samo pa je navedel za nasprotje pesmi Miley Cyrus, imenovane "Wake Up America" iz njenega glasbenega albuma Breakout, ki jo je ozna\xc4\x8dil za zelo vplivno.\n_START_SECTION_\nDose\xc5\xbeki\n_START_PARAGRAPH_\nPesem je na radiu iz\xc5\xa1la 7. avgusta 2009 in sicer na radiu Radio Disney. Dosegla je tudi deveto mesto na lestvici Hot Digital Songs, kasneje, 29. avgusta tistega leta, se je uvrstila tudi na lestvico Billboard Hot 100. Pesem "Send It On" je na lestvici Hot 100 dosegla dvajseto mesto. Kasneje je pristala na enaindvajsetem mestu te iste lestvice ter tam ostala \xc5\xa1e tri zaporedne tedne, nato pa se na to lestvico ni uvrstila ve\xc4\x8d.\n_START_SECTION_\nVideospot\n_START_PARAGRAPH_\n6. junija 2009 je Demi Lovato preko Twitterja potrdila, da bodo posneli tudi videospot za pesem "Send It On." Videospot za pesem se je prvi\xc4\x8d predvajal na Disney Channelu 14. avgusta 2009. _NEWLINE_Videospot se za\xc4\x8dne z Miley Cyrus in Nickom Jonasom, ko sedita na robu temnega odra, kjer Nick, ki igra akusti\xc4\x8dno kitaro, in Miley zapojeta prvi verz. Videospot se nato spremeni in do odraza pridejo svetle lu\xc4\x8di, dvojici pa se pridru\xc5\xbeita \xc5\xa1e Demi Lovato in Joe Jonas, ki zapojeta drugi verz. Nato se poka\xc5\xbee vsa skupina, in skupaj zapoje verz do konca. Joe in Kevin Jonas zatem odstranita zavese, ki zakrivajo ozadje in razkrijeta naslikano nebo, Selena Gomez in Kevin Jonas pa nato zapojeta \xc5\xa1e tretji verz. Ob koncu videa se poka\xc5\xbee vsa skupina med tekom skozi velik park, pri \xc4\x8demer jim sledijo \xc5\xa1tevilni otroci. Videospot se kon\xc4\x8da tako, da skupina sko\xc4\x8di na kav\xc4\x8d in sede nanj na sredi parka in otroci se ustavijo v ozadju okoli njih.'